b'\n_START_ARTICLE_\nKazimieras Lukauskas\n_START_SECTION_\nBiografija\n_START_PARAGRAPH_\n1968 m. baig\xc4\x97 Raseini\xc5\xb3 raj. Girkalnio vidurin\xc4\x99 mokykl\xc4\x85. 1973 m. baig\xc4\x97 Lietuvos veterinarijos akademijos Veterinarijos fakultet\xc4\x85. 1993 m. apgyn\xc4\x97 disertacij\xc4\x85, 1994 m. veterinarijos moksl\xc5\xb3 kandidatas. Sta\xc5\xbeavo 1990 m. Vokietijoje, 1992 m. Pranc\xc5\xabzijoje, 1994 m. Belgijoje, 1996 m. Did\xc5\xbeiojoje Britanijoje, 1997 m. Olandijoje, 1998 m. Japonijoje, 1999 m. JAV._NEWLINE_1973\xe2\x80\x931974 m. \xc5\xa0iauli\xc5\xb3 kovos su gyvuli\xc5\xb3 ligomis ekspedicijos vyr. veterinarijos gydytojas \xe2\x80\x93 epizootologas, 1974\xe2\x80\x931977 m. Raseini\xc5\xb3 raj. kovos su gyvuli\xc5\xb3 ligomis stoties vyr. veterinarijos gydytojas \xe2\x80\x93 terapeutas, 1977\xe2\x80\x931988 m. Raseini\xc5\xb3 raj. Veterinarijos stoties vir\xc5\xa1ininkas, vyr. veterinarijos gydytojas. 1988\xe2\x80\x931989 m. Agropramoninio komiteto Vyriausiosios veterinarijos valstyb\xc4\x97s inspekcijos vir\xc5\xa1ininkas, 1989\xe2\x80\x931990 m. Vyriausiosios veterinarijos valdybos vir\xc5\xa1ininkas, 1990\xe2\x80\x931992 m. \xc5\xbdem\xc4\x97s \xc5\xabkio ministerijos veterinarijos departamento direktorius ir vyr. valstybinis veterinarijos inspektorius. Nuo 1993 m. Lietuvos veterinarijos akademijos d\xc4\x97stytojas; 2003\xe2\x80\x932007 m. profesorius. 1992\xe2\x80\x932000 m. Valstybin\xc4\x97s veterinarijos tarnybos direktorius ir vyr. valstybinis veterinarijos inspektorius. 2000\xe2\x80\x932010 m. Valstybin\xc4\x97s maisto ir veterinarijos tarnybos direktorius ir Lietuvos vyr. valstybinis veterinarijos inspektorius._NEWLINE_2000\xe2\x80\x932003 m. Pasaulin\xc4\x97s gyv\xc5\xabn\xc5\xb3 sveikatos organizacijos Europos regionin\xc4\x97s komisijos generalinis sekretorius. Paskelb\xc4\x97 apie 20 mokslini\xc5\xb3 straipsni\xc5\xb3. Lietuvos Respublikos veterinarijos normatyvini\xc5\xb3 akt\xc5\xb3 rinkinio (t. 1 ir t. 2, 1998\xe2\x80\x932000 m.) atsakingasis redaktorius ir Lietuvos Respublikos maisto ir veterinarijos srit\xc4\xaf reglamentuojan\xc4\x8di\xc5\xb3 teis\xc4\x97s akt\xc5\xb3 rinkinio (t. 3, 2003 m.) sudarytojas ir atsakingasis redaktorius._NEWLINE_\xc5\xbdmona Vladislava (1957 m.), s\xc5\xabnus Mindaugas (1977 m.), dukt\xc4\x97 Kristina (1982 m.).'